**ผลลัพธ์ของระบบการจัดการขยะติดเชื้อในโรงพยาบาลส่งเสริมสุขภาพตำบลบ้านนามล ตำบลโคกสมบูรณ์ อำเภอกมลาไสย จังหวัดกาฬสินธุ์**

ผู้วิจัยและผู้นำเสนอผลงาน นายทศพล ศรีชัยชิตและทีมสุขภาพ รพ.สต.บ้านนามล

สถานที่ติดต่อ รพ.สต.บ้านนามล E–mail : Namol\_05331@hotmail.com โทร. 084-7557818

**บทคัดย่อ**

การศึกษาผลลัพธ์ของระบบการจัดการขยะติดเชื้อใน รพ.สต.บ้านนามล ตำบลโคกสมบูรณ์ อำเภอกมลาไสย จังหวัดกาฬสินธุ์ มีการดำเนินงาน มี 3 ขั้นตอน คือ 1) กำหนดนโยบาย จัดทำแผนการ ขับเคลื่อน พัฒนาศักยภาพ และสร้าง กระบวนการสื่อสารให้เกิดการพัฒนา ด้านการจัดการขยะติดเชื้อในพื้นที่ อย่างมี ส่วนร่วมของคนในองค์กร และชุมชน 2) จัดทำระบบการจัดการขยะติดเชื้อในสถานบริการ ตามแนวทางของกรมอนามัย ทั้งด้านบุคลากร การคัดแยกมูลฝอย การเก็บรวบรวมมูลฝอยติดเชื้อ การเคลื่อนย้ายมูลฝอยติดเชื้อ สถานที่พักมูลฝอย และการกำจัดมูลฝอยติดเชื้อที่ถูกวิธี 3) การสื่อสารเพื่อสร้างความเข้าใจ กับบุคลากร ผู้ปฏิบัติงานในสถานบริการ เป็นแกนหลังในการจัด มูลฝอยติดเชื้อให้ถูกต้อง มีมาตรฐาน ปลอดภัย และเกิดประสิทธิภาพงานสิ่งแวดล้อมอย่างยังยืน

เกิดการพัฒนาระบบการจัดการขยะติดเชื้อใน รพ.สต.บ้านนามล คือมีระบบการจัดเก็บมูลฝอยติดเชื้อที่มีมาตรฐาน มีสถานที่จัดเก็บมูลฝอยที่ปลอดภัย ผ่านเกณฑ์ รพ.สต. ติดดาวและผ่านมาตรฐาน GREEN&CLEAN Hospital ด้านการจัดการมูลฝอยติดเชื้อ มีระบบการกำจัดและคัดแยกขยะติดเชื้อตามมาตรฐานงาน IC ลดการเกิดอุบัติเหตุจากการเก็บขยะติดเชื้อและลดการกระจายเชื้อโรคจากขยะอย่างถูกวิธี ผลการปฏิบัติ 2560 - 2561 ไม่พบการเกิดอุบัติเหตุจากการ เก็บและขนส่งขยะติดเชื้อ มีเครือข่ายการระบบการจัดเก็บมูลฝอยติดเชื้อให้มีมาตรฐาน การร่วมภาคีเครือข่ายในการพัฒนาระบบ ประกอบไปด้วย รพ.สต. ชุมชน สสอ. รพช. ในพื้นที่ ในการร่วมจัดการจัดเก็บมูลฝอยติดเชื้อให้ถูกต้อง เกิดนวัตกรรมการจัดการขยะติดเชื้อเพื่อส่งเสริมสิ่งแวดล้อม ให้ปลอดภัยต่อผู้ให้บริการในสถานพยาบาล และปลอดภัยต่อสุขภาพของประชาชนในพื้นที่

คำสำคัญ : ระบบการจัดการขยะติดเชื้อในโรงพยาบาลส่งเสริมสุขภาพตำบล

**ผลลัพธ์ของระบบการจัดการขยะติดเชื้อในโรงพยาบาลส่งเสริมสุขภาพตำบลบ้านนามล ตำบลโคกสมบูรณ์ อำเภอกมลาไสย จังหวัดกาฬสินธุ์**

ผู้วิจัยและผู้นำเสนอผลงาน นายทศพล ศรีชัยชิตและทีมสุขภาพ รพ.สต.บ้านนามล

สถานที่ติดต่อ รพ.สต.บ้านนามล E–mail : Namol\_05331@hotmail.com โทร. 084-7557818

**บทนำ**

ปัจจุบันสิ่งแวดล้อมถือว่าเป็นปัจจัยที่มีผลต่อสุขภาพของประชาชนเป็นอย่างมาก ซึ่งการพัฒนาอนามัยสิ่งแวดล้อมใน รพ.สต. ให้ถูกต้องตามหลักวิชาการนั้น มีความสำคัญเป็นอย่างยิ่ง ทั้งด้าน การส่งเสริม ป้องกัน และรักษาสุขภาพ ซึ่งในแต่ละวันจะมีกิจกรรมจากผู้มาใช้บริการรวมทั้งเจ้าหน้าที่ ของรพ.สต.จำนวนมาก ก่อให้เกิดของเสีย เช่น สิ่งปฏิกูลที่เกิดจากการขับถ่าย ตลอดจนมูลฝอยติดเชื้อ ซึ่งจากรายงานมูลฝอยติดเชื้อ ของกรมอนามัยพบว่าในสถานบริการด้านสุขภาพ สังกัดกระทรวงสาธารณสุข มีมูลฝอยติดเชื้อเกิดขึ้นวันละ 1.2 แสนกิโลกรัมต่อวัน ปีละ 43 ล้านกิโลกรัมต่อปี เหตุโรงพยาบาล และ รพ.สต.ขยายตัว มีผู้ป่วยมากขึ้น แต่การกำจัดได้เพียงวันละ 1 แสนกิโลกรัม ที่เหลือปนกับขยะทั่วไป ซึ่งทุกวันนี้การจัดการขยะติดเชื้อยังประสบปัญหา ตั้งแต่แหล่งกำเนิด เนื่องจากความไม่สมบูรณ์ของระบบคัดแยกขยะติดเชื้อในสถานพยาบาล สภาพที่จัดเก็บชำรุด อีกทั้งราคาน้ำมันและการขนส่งที่มีราคาที่เพิ่มสูงขึ้น เป็นผลให้สถานพยาบาลมีแนวโน้มในการส่งขยะติดเชื้อให้เอกชนกำจัดนอกสถานพยาบาลมากขึ้น ซึ่งขยะติดเชื้อที่กำจัดไม่ถูกวิธีจะแพร่กระจายเชื้อโรคและส่งผลกระทบต่อสุขภาพประชาชน เช่น โรคท้องร่วง เชื้ออหิวาตกโรค ไทฟอยด์ โรคบิด บาดทะยัก ไวรัสตับอักเสบและโรคเอดส์ รพ.สต.บ้านนามล เล็งเห็นถึงความสำคัญที่จะต้องมีระบบการจัดการขยะติดเชื้อในสถานบริการที่ได้มาตรฐานปลอดภัย มาสรุปและพัฒนาระบบการจัดการขยะติดเชื้อใน รพ.สต.ให้ได้มาตรฐาน และสร้างนวัตกรรมการจัดการขยะติดเชื้อเพื่อส่งเสริมสิ่งแวดล้อม ให้ปลอดภัยต่อผู้ให้บริการในสถานพยาบาล และปลอดภัยต่อสุขภาพของประชาชนในพื้นที่

**วัตถุประสงค์**

1.เพื่อพัฒนาระบบการจัดการขยะติดเชื้อในเครือข่ายรพ.สต.บ้านนามล

2.เพื่อลดปริมาณขยะ ลดค่าใช้จ่ายจาการกำจัดขยะติดเชื้อในสถานบริการ

3.เพื่อลดการเกิดอุบัติเหตุและการแพร่กระจายเชื้อโรคจากการทำงานและขนส่งขยะติดเชื้อ

**วิธีการดำเนินงาน** มี 3 ขั้นตอน

1. กำหนดนโยบาย จัดทำแผนการ ขับเคลื่อน พัฒนาศักยภาพ และสร้าง กระบวนการสื่อสารให้เกิดการพัฒนา ด้านการจัดการขยะติดเชื้อในพื้นที่ อย่างมี ส่วนร่วมของคนในองค์กร และชุมชน

2. จัดทำระบบการจัดการขยะติดเชื้อในสถานบริการ ตามแนวทางของกรมอนามัย ทั้งด้านบุคลากร การคัดแยกมูลฝอย การเก็บรวบรวมมูลฝอยติดเชื้อ การเคลื่อนย้ายมูลฝอยติดเชื้อ สถานที่พักมูลฝอย และการกำจัดมูลฝอยติดเชื้อที่ถูกวิธี

3. สื่อสารเพื่อสร้างความเข้าใจ กับบุคลากร ผู้ปฏิบัติงานในสถานบริการ เป็นแกนหลังในการจัด มูลฝอยติดเชื้อให้ถูกต้อง มีมาตรฐาน ปลอดภัย และเกิดประสิทธิภาพงานสิ่งแวดล้อมอย่างยังยืน

**ผลการดำเนินงาน**

เกิดการพัฒนาระบบการจัดการขยะติดเชื้อใน รพ.สต.บ้านนามล ดังนี้

1. มีระบบการจัดเก็บมูลฝอยติดเชื้อที่มีมาตรฐาน มีสถานที่จัดเก็บมูลฝอยที่ปลอดภัย ผ่านเกณฑ์ รพ.สต. ติดดาวและผ่านมาตรฐาน GREEN&CLEAN Hospital ด้านการจัดการมูลฝอยติดเชื้อ

2. มีระบบการกำจัดและคัดแยกขยะติดเชื้อตามมาตรฐานงาน IC ลดการเกิดอุบัติเหตุจากการเก็บขยะติดเชื้อและลดการกระจายเชื้อโรคจากขยะอย่างถูกวิธี ผลการปฏิบัติ 2560 - 2561 ไม่พบการเกิดอุบัติเหตุจากการ เก็บและขนส่งขยะติดเชื้อ

3. มีเครือข่ายการระบบการจัดเก็บมูลฝอยติดเชื้อให้มีมาตรฐาน การร่วมภาคีเครือข่ายในการพัฒนาระบบ ประกอบไปด้วย รพ.สต. ชุมชน สสอ. รพช. ในพื้นที่ ในการร่วมจัดการจัดเก็บมูลฝอยติดเชื้อให้ถูกต้อง

4. มีนวัตกรรมการจัดการขยะติดเชื้อเพื่อส่งเสริมสิ่งแวดล้อม ให้ปลอดภัยต่อผู้ให้บริการในสถานพยาบาล และปลอดภัยต่อสุขภาพของประชาชนในพื้นที่

**สรุปผลและการอภิปลายผล**

 จากการดำเนินงานตามระบบการจัดการขยะติดเชื้อใน โรงพยาบาลส่งเสริมสุขภาพตำบลบ้านนามล ตามพบว่าการดำเนินงาน ผ่านเกณฑ์การประเมินรพ.สต.ติดดาว และ ผ่านมาตรฐาน GREEN&CLEAN Hospital ด้านการจัดการมูลฝอยติดเชื้อ ลดการเกิดอุบัติเหตุจากการเก็บขยะติดเชื้อ และลดการกระจายเชื้อโรคจากขยะอย่างถูกวิธี และเป็นสถานบริการจัดการขยะติดเชื้อที่มีมาตรฐาน ที่มีสิ่งแวดล้อมดีต่อสุขภาพของประชาชน

**เอกสารอ้างอิง**

กรมอนามัย. **สธ. รณรงค์ โรงพยาบาลเป็นมิตรกับสิ่งแวดล้อม GREEN & CLEAN Hospital.** ค้นเมื่อ 16

 มิถุนายน 2561, จากhttps://www.anamai.moph.go.th/ewt\_news.php?nid=11787

 &filename=index